stanford-oval/wikipedia huggingface dataset:
ספקטרוסקופיית אלקטרוני אוז'ה

ספקטרום אוז'ה של נחושת חנקיתית
ספקטרוסקופיית אלקטרוני אוז'ה היא שיטה אנליטית בחקר פני השטח ובמדע החומרים.
בשיטה זו בודקים את פני השטח ואת ההרכב הכימי של משטח באמצעות מדידת האנרגיה של האלקטרונים הנפלטים ממנו כאשר הוא מופגז באלקטרונים בעלי מתח חשמלי של 2-50keV. לחלק מהאלקטרונים הנפלטים מהמשטח יש אנרגיות המתאימות ליסוד שפולט אותם, ובמקרים מסוימים מדובר אף באנרגיית הקשר של האטום. התהליך הפיזיקלי הגורם לפליטת האלקטרונים נקרא אפקט אוז'ה.
האפקט התגלה באופן בלתי תלוי על ידי ליזה מייטנר ופייר אוז'ה בשנות ה-20. למרות שמייטנר גילתה את האפקט ב-1923 ואף דיווחה עליו בביטאון Zeitschrift für Physik שנתיים לפני שאוז'ה גילה את האפקט, הקהילה המדעית דוברת האנגלית מייחסת את גילוי האפקט לאוז'ה.
אפקט אוז'ה מתרחש כיוון שהאלקטרונים הפוגעים במשטח יכולים לגרום לאלקטרון הנמצא ברמת היסוד להשתחרר. ה"חלל" שנוצר יכול להתמלא על ידי אלקטרון מקליפה יותר חיצונית של אותו אטום. במקרה זה האלקטרון יורד ברמת האנרגיה שלו ופולט את הפרש האנרגיות באמצעות פוטון. אנרגיית המעבר תלויה באורביטלים השונים של האטום.
במספר מקרים האנרגיה אינה נפלטת באמצעות פוטון אלא מועברת לאלקטרון אחר (שלא נמצא בקליפה הפנימית). זה האחרון ייפלט אף הוא מהאטום. האנרגיה האופיינית של האלקטרון הנפלט נתונה ע"י:
\ E_{kin}=\left(E_{corestate}-E_{s1}\right)-E_{s2}
כאשר
 \ E_{corestate}
היא אנרגיית מצב היסוד,
 \ E_{s1}
היא אנרגיית הקליפה הפנימית ו-
 \ E_{s2}
היא אנרגיית הקליפה החיצונית. כיוון שאנרגיות האורביטלים הללו נקבעות לפי סוג היסוד, ניתן לקבוע את הרכב פני השטח של החומר.
פליטה של אלקטרון אוז'ה סבירה יותר ביסודות קלים מאשר בכבדים, כיוון שביסודות הכבדים האלקטרונים קשורים בצורה יותר חזקה לגרעין האטום. לכן, השיטה רגישה יותר ליסודות קלים, ובניגוד לשימוש בקרני X, ניתן לגלות בבדיקה זו אף את היסוד ליתיום. מבחינה מעשית, ספקטרומטר אוז'ה יכול לגלות אלקטרונים החל מליתיום (3 = Z) ועד אורניום (92 = Z), ולעיתים אף מעבר לכך (במספר ניסויים הצליחו לזהות את היסוד הטרנס אורני אמריציום (95 = Z). כמו כן, המכשיר מסוגל להבחין בהסטה כימית (מושג מתחום התהודה המגנטית הגרעינית) – וכך ניתן יהיה להסיק על הסביבה הכימית של האטום.
על מנת לבצע את הבדיקה בהצלחה יש להקפיד שתא הדגימה והספקטרוסקופ יהיו בתוך אזור ואקום, כיוון שנוכחות של גז תגרום לספיגת ופיזור אלקטרוני אוז'ה. השפעה נוספת היא יצירת שכבת גז דקה על משטח הדגימה, דבר שיגרום לקריאה שגויה של התוצאות.
השיטה שימושית בחקר משטחים כיוון שטווח האנרגיה של האלקטרונים הנפלטים הוא 50eV – 3keV, וברמות אלה הם לא מסוגלים לעבור יותר מכמה ננומטרים בתוך המשטח, כך שככל שהאנרגיה גדולה יותר, כך עבר יותר המשטח שממנו האלקטרונים יכולים להימלט. השיטה מופעלת במקרים רבים במקביל למיקרוסקופ אלקטרונים סורק (SEM) ולעקיפה אלקטרונית באנרגיה נמוכה.
ישנם מספר סוגים של מיקרוסקופי אלקטרונים שתוכננו על מנת לבצע ספקטרוסקופיית אוז'ה; מיקרוסקופ כזה מכונה מיקרוסקופ אוז'ה סורק (SAM) ויכול לספק תצלומים מרחביים של פני השטח ברזולוציה גבוהה. אחת הבעיות המשמעותיות שנתקלים בהן כאשר מבצעים בדיקת SAM היא הקושי בטעינת חומרים שאינם מוליכים, דבר הגורם להגבלה של השיטה רק למתכות (במידה מסוימת). ניתן לפקח על הטעינה באמצעות שינוי מיקום הדגימה ביחס לקרן האלקטרונים, או באמצעות שימוש במכשיר היורה יוני ארגון.
לעיתים עושים שימוש בטכניקת התזה (sputtering) במקביל לספקטרוסקופיית אוז'ה על מנת להסיר שכבה דקה של חומר כך שניתן יהיה לחקור את השכבה שמתחתיה.
ראו גם

XPS
סיומוט

| --- | --- |

 מדינה:  גרינלנד
 מנהיגים:  אריק ינסן
 תקופת הפעילות:  29 ביולי 1977 – הווה (47 שנים)
 אידאולוגיות:  סוציאל-דמוקרטיה עצמאות גרינלנדית אירוסקפטיות
 מטה:  נוק
 מיקום במפה הפוליטית:  שמאל-מרכז
 ארגונים בינלאומיים:  האינטרנציונל הסוציאליסטי 
 צבעים רשמיים:  אדום
 נציגויות בפרלמנטים
 הפרלמנט של גרינלנד:  10 / 31
 פולקטינג:  1 / 179
 
 www.siumut.gl
 
סיומוט (בגרינלנדית: Siumut- "קדימה") היא מפלגה סוציאל-דמוקרטית גרינלנדית.
היסטוריה

סיומוט הוקמה בשנת 1971 כתנועה פוליטית, והפכה למפלגה בשנת 1977.  בינואר 1979 זכתה גרינלנד בשלטון בית (Home Rule), ובאפריל אותה שנה התקיימו בחירות כלליות, וסיומוט זכתה ב-13 מושבים מתוך 21 המושבים בפרלמנט של גרינלנד (לאנדסטינג) שהוקם בעקבות השינוי במעמדה המדיני. הישג זה איפשר ליו"ר המפלגה יונתן מוצפלדט להפוך לראש הממשלה הראשון של גרינלנד. בעקבות הבחירות הכלליות בשנת 1991, מוצפלדט הוחלף על ידי לארס אמיל יוהנסן, שהקים קואליציה עם האינואיט אטקטיגיט. משנת 1997 ועד 2002 היה מוצפלדט שוב ראש הממשלה, עד שהוחלף על ידי הנס אנוקסן מ-2002 ועד 2009. בבחירות הכלליות שנערכו ב-15 בנובמבר 2005, זכתה המפלגה ב-30.7% מהקולות הבוחרים, שהיוו 10 מתוך 31 מושבים בלאנדסטינג. בבחירות הכלליות ב-2009, היא זכתה ב-26.5% מקולות הבוחרים ו-9 מהמושבים ובבחירות 2013, היא זכתה ב-42.8% מקולות הבוחרים (14 מתוך 31 מושבים). בבחירות 2014 המפלגה עדיין הייתה המפלגה הגדולה ביותר, אך היא איבדה ייצוג של שלושה חברי פרלמנט.
היסטוריה > תוצאות הבחירות

הפרלמנט של גרינלנד
| שנת בחירות | # מספר בוחרים |  % מסך הבוחרים | # מושבים | +/– |
| --- | --- | --- | --- | --- |
| 1979 | 8,505 | 46.1 (#1) | 13 / 21 |  |
| 1983 | 10,371 | 42.3 (#2) | 12 / 26 |  1 |
| 1984 | 9,949 | 44.1 (#1) | 11 / 25 |  1 |
| 1987 | 9,987 | 39.8 (#1) | 11 / 26 | 0 |
| 1991 | 9,336 | 37.3 (#1) | 11 / 27 | 0 |
| 1995 | 9,803 | 38.4 (#1) | 12 / 31 |  1 |
| 1999 | 9,899 | 35.2 (#1) | 11 / 31 |  1 |
| 2002 | 8,151 | 28.9 (#1) | 10 / 31 |  1 |
| 2005 | 8,861 | 30.7 (#1) | 10 / 31 | 0 |
| 2009 | 7,567 | 26.5 (#2) | 9 / 31 |  1 |
| 2013 | 12,910 | 42.8 (#1) | 14 / 31 |  5 |
| 2014 | 10,108 | 34.3 (#1) | 11 / 31 |  3 |
| 2018 | 7,959 | 27.2 (#1) | 9 / 31 |  2 |
| 2021 | 7,971 | 30.10 (#2) | 10 / 31 | 1 |
הפולקטינג
| שנת בחירות | # מספר בוחרים |  % מסך הבוחרים בגרינלנד | # מושבים |
| --- | --- | --- | --- |
| 1979 | 6,273 | 44.1 | 1 / 179 |
| 1981 | 7,176 | 37.7 | 1 / 179 |
| 1984 | 9,148 | 42.6 | 1 / 179 |
| 1987 | 6,944 | 43.3 | 1 / 179 |
| 1988 | 8,415 | 40.1 | 1 / 179 |
| 1990 | 8,272 | 42.8 | 1 / 179 |
| 1998 | 8,502 | 36.5 | 1 / 179 |
| 2001 | 8,272 | 25.9 | 1 / 179 |
| 2005 | 7,761 | 34.3 | 1 / 179 |
| 2007 | 8,068 | 32.5 | 1 / 179 |
| 2011 | 8,499 | 37.1 | 1 / 179 |
| 2015 | 7,831 | 38.2 | 1 / 179 |
| 2019 | 6,058 | 29.4 | 1 / 179 |
סוזנה קרוואנסקי

סוזנה קרוואנסקי (בגרמנית: Susanna Karawanskij; נולדה ב-7 במאי 1980) היא פוליטיקאית גרמנייה מדי לינקה, ומאז 9 בספטמבר 2021 משמשת כשרת התשתיות והחקלאות בתורינגיה.
ראשית חייה

היא למדה מדע המדינה ותרבות באוניברסיטת לייפציג, ולאחר מכן עבדה כעוזרת מחקר במכון למדעי המדינה באוניברסיטת לייפציג. ב-11 בדצמבר 2015, היא נבחרה לדירקטוריון של קרן הילדים הגרמנית. היא נשואה ליו"ר מפלגת "המשמאל" של סקסוניה, סטפן הארטמן.
קריירה פוליטית

קרוואנסקי חברה במפלגת די לינקה מאז 2008. מאז 2009 היא חברה בוועד המנהל המדינתי של המפלגה בסקסוניה. מאז 2012 היא משמשת כיושבת ראש סניף המפלגה במחוז צפון סקסוניה. הבחירות הכלליות ב-2013 היא התמודדה כמועמדת במחוז הבחירה צפון סקסוניה והייתה במקום השלישי ברשימת המדינה של מפלגת השמאל בסקסוניה. היא הצליחה להיכנס לבונדסטאג דרך רשימת המדינה. קרוואנסקי הייתה אחת משבעת מנהלי הסיעה הפרלמנטריים של מפלגת השמאל בבונדסטאג. מאז ה-19 בספטמבר 2016, היא משמשת כנציגת סיעתה למזרח גרמניה. בבחירות הכלליות בגרמניה ב-2017, היא התמודדה שוב במחוז הבחירה צפון סקסוניה והייתה במקום השביעי ברשימת המדינה של מפלגת השמאל בסקסוניה, אך לא הצליחה לזכות במנדט נוסף.
ב-19 בספטמבר 2018, הושבעה קרוואנסקי כשרת העבודה, הרווחה, הבריאות, הנשים ומשפחות בברנדנבורג בממשלת וויידקה השנייה, במקומה של דיאנה גולצהשהתפטרה מתפקידה בעקבות פרשת לונפארם שעסקה בתרופות סרטן פגומות.ב-20 בנובמבר 2019, עזבה את תפקידה הממשלתי עם הקמת ממשלת וויידקה השלישית.
ב-4 במרץ 2020, היא מונתה למזכירת המדינה במשרד התשתיות והחקלאות של תורינגיה בממשלת וויידקה השנייה, האחראית על דיור, בנייה ותחבורה.
ב-9 בספטמבר 2021, היא החליפה את בנימין-עמנואל הוף בתפקיד השר במשרד זה.
הערות שוליים

↑  "Thomas Krüger als Präsident des Deutschen Kinderhilfswerkes im Amt bestätigt – Alle Bundestagsfraktionen im Vorstand des Deutschen Kinderhilfswerkes vertreten". www.dkhw.de (בגרמנית). נבדק ב-2023-09-07.
↑  "Die Souveräne: Susanna Karawanskij – Vier aus 230 | politik&kommunikation" (בגרמנית). 2014-10-22. נבדק ב-2023-09-07.
↑  "Karawanskij und Steinbach zu Brandenburger Ministern ernannt | rbb|24". rbb24.de. 2018-09-20. אורכב מ-המקור ב-2018-09-20. נבדק ב-2023-09-07.
↑  "Neue Landesregierung unter Leitung von Ministerpräsident Woidke konstituiert". Landesregierung Brandenburg (בגרמנית). נבדק ב-2023-09-07.
↑  "Die letzten rot-roten Tage in Brandenburg". www.rbb24.de (בגרמנית). 2019-11-13. נבדק ב-2023-09-07.
↑  "Detailseite.Thüringer Staatskanzlei". staatskanzlei-thueringen.de. 2021-05-17. אורכב מ-המקור ב-2021-05-17. נבדק ב-2023-09-07.
↑  "Susanna Karawanskij als neue Thüringer Ministerin vereidigt | MDR.DE". mdr.de. 2021-09-10. אורכב מ-המקור ב-2021-09-10. נבדק ב-2023-09-07.
| --- | --- |
בקרת זהויות :  GND: 1183125739  VIAF: 9721155566474213380009   WorldCat (עם VIAF): 9721155566474213380009 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סוזנה קרוואנסקי".
מריוס קורבט

מריוס קורבט (באנגלית: Marius Corbett; נולד ב-26 בספטמבר 1975) הוא אתלט עבר דרום אפריקאי, אלוף עולם (אתונה 1997), אלוף אפריקה (דקר 1998), אלוף אוניברסיאדה (סיציליה 1997) ואלוף חבר העמים הבריטי (קואלה לומפור 1998) בהטלת כידון.
ביוגרפיה

קורבט נולד וגדל בדרום אפריקה.
ביוגרפיה > 1994 > אלוף אפריקה עד גיל 20

באליפות אפריקה עד גיל 20 שנערכה באלג'יר שבאלג'יריה ביולי זכה במדליית זהב בהטלת כידון בתוצאה של 74.42 מטר.
ביוגרפיה > 1994 > אלוף עולם עד גיל 20

באליפות העולם עד גיל 20 שנערכה בליסבון שבפורטוגל בהמשך החודש זכה במדליית זהב בהטלת כידון בתוצאה של 77.98 מטר.
ביוגרפיה > 1997 > אלוף עולם

באליפות העולם שנערכה באתונה שביוון באוגוסט זכה במדליית זהב בהטלת כידון בתוצאה של 88.40 מטר, אחרי סטיב בקלי מהממלכה המאוחדת (86.80 מטר) וקונסטדינוס גאטיאודיס מיוון (86.64 מטר).
ביוגרפיה > 1997 > אלוף אוניברסיאדה

באוניברסיאדת סיציליה שנערכה באוגוסט זכה במדליית זהב בהטלת כידון בתוצאה של 86.50 מטר.
ביוגרפיה > 1998 > אלוף אפריקה

באליפות אפריקה שנערכה דקר שבסנגל באוגוסט זכה במדליית זהב בהטלת כידון בתוצאה של 79.82 מטר.
ביוגרפיה > 1998 > אלוף חבר העמים הבריטי

במשחקי חבר העמים הבריטי שנערכו בקואלה לומפור שבמלזיה בספטמבר זכה במדליית זהב בשיא אפריקה ושיא תחרות חדשים של 88.75 מטר. שיא אפריקה נשבר על-ידי ג'וליס יגו מקניה (91.39 מטר) בשנת 2015, ושיא התחרות נשבר על-ידי ארשד נדים מפקיסטן (90.18 מטר) בשנת 2022.
ביוגרפיה > 1999

באליפות העולם שנערכה בסביליה שבספרד באוגוסט סיים במקום 22 בהטלת כידון בתוצאה של 76.34 מטר.
ביוגרפיה > 1999 > אלוף משחקי אפריקה

במשחקי אפריקה שנערכו ביוהנסבורג שבדרום אפריקה בספטמבר זכה במדליית זהב בהטלת כידון בשיא תחרות חדש של 78.74 מטר.
שיאים אישיים

הטלת כידון: 88.75 מטר (1998), שיא דרום אפריקה
סיסיניו

סיסרו ז'ואאו דה סזארה (פורטוגזית: Cícero João de Cézare; נולד ב-24 ביוני 1980 בפראדופוליס שבמדינת סאו פאולו, ברזיל), הידוע בכינוי סיסיניו, הוא כדורגלן עבר ששיחק בעמדת המגן הימני.
קריירה

סיסיניו החל את דרכו המקצועית בקבוצת בוטפוגו ב-1999, אך לאחר שלא הצליח בה במשך שנתיים, עבר לאתלטיקו מיניירו בתחילת עונת 2001. לאחר שלוש עונות באתלטיקו מיניירו, בהן כבש ארבעה שערים בכ־60 הופעות בליגה הברזילאית הבכירה, עבר לסאו פאולו.
בסאו פאולו הייתה לסיסיניו תקופה טובה. הוא כבש 9 תשעה שערים והיה לסגן מלך השערים של קבוצתו למרות היותו מגן. סיסיניו עזר לקבוצתו לזכות בגביע ליברטדורס בשנת 2005 ואף תרם לזכייה באליפות העולם לקבוצות. בשנת 2005 זומן סיסיניו לראשונה לנבחרת ברזיל, ואת הופעתו הראשונה ערך במשחק ידידות נגד נבחרת גואטמלה.
בעקבות הצלחתו בנבחרת ברזיל, התעניינו מספר קבוצות בשירותיו, בהן מנצ'סטר יונייטד. לבסוף, נמכר סיסיניו לריאל מדריד תמורת 6 מיליון אירו, ולקראת ינואר 2006 הוא הוצג רשמית כשחקן הקבוצה.
בסוף אוגוסט 2007 נמכר סיסיניו לרומא. במהלך חמש שנותיו בהן היה רשום כשחקנה של רומא, הושאל סיסיניו פעמיים; האחת בשנת 2010 לסאו פאולו הברזילאית, והשנייה בשנת 2011 לויאריאל הספרדית. בקיץ 2012, פג חוזהו של סיסיניו עם רומא והוא עבר בהעברה חופשית לקבוצת ספורט קלוב רסיפה הברזילאית, וכעבור עונה עבר לסיוואספור הטורקית.
בספטמבר 2017 חתם סיסיניו בברזיליינסה מהליגה הברזילאית הרביעית, לאחר כשנה שלא היה חתום בחוזה בקבוצה כלשהי. במרץ 2018 הודיע על פרישה ממשחק פעיל עקב פציעה חוזרת בברכו.
הערות שוליים

↑  דיווח: מנצ'סטר יונייטד עומדת להחתים את סיסיניו, באתר nrg‏, 11 באוגוסט 2005
↑  פירסומים בברזיל: סיסיניו סיכם בריאל מדריד, באתר nrg‏, 23 באוגוסט 2005
↑  סיסיניו חתם בריאל מדריד, פלורו המנהל המקצועי, באתר וואלה, 23 בדצמבר 2005
↑  מערכת וואלה!‏, ריאל מדריד החתימה את רובן והיינצה, באתר וואלה, 23 באוגוסט 2007
↑  סיסיניו מצטרף לוויאריאל, באתר וואלה, 14 בינואר 2011
| נבחרת ברזיל – מונדיאל 2006 |
| --- | --- | --- |
|  1 דידה •  2 קאפו •  3 לוסיו •  4 חואן •  5 אמרסון •  6 רוברטו קרלוס •  7 אדריאנו •  8 קאקה •  9 רונאלדו •  10 רונאלדיניו •   11 זה רוברטו •  12 רוג'ריו סני • 13 סיסיניו •  14 לואיזאו • 15 כריס • 16 ז'ילברטו • 17 ז'ילברטו סילבה • 18 מיניירו • 19 ז'וניניו • 20 ריקארדיניו • 21 פרד • 22 ז'וליו סזאר • 23 רוביניו • מאמן: פריירה |  1 דידה •  2 קאפו •  3 לוסיו •  4 חואן •  5 אמרסון •  6 רוברטו קרלוס •  7 אדריאנו •  8 קאקה •  9 רונאלדו •  10 רונאלדיניו •   11 זה רוברטו •  12 רוג'ריו סני • 13 סיסיניו •  14 לואיזאו • 15 כריס • 16 ז'ילברטו • 17 ז'ילברטו סילבה • 18 מיניירו • 19 ז'וניניו • 20 ריקארדיניו • 21 פרד • 22 ז'וליו סזאר • 23 רוביניו • מאמן: פריירה | ברזיל |
סלובודה טוזלה

ערך זה עוסק בקבוצת כדורגל מבוסניה והרצגובינה. אם התכוונתם לקבוצת הכדורסל, ראו .
מועדון הכדורגל סלובודה טוזלה (Fudbalski Klub Sloboda Tuzla) הוא מועדון כדורגל בוסני מהעיר טוזלה שבבוסניה והרצגובינה. בעבר, המועדון נחשב לאחד מהמועדונים הבוסניים הבכירים, בתקופה בה בוסניה והרצגובינה הייתה חלק מיוגוסלביה, וזכה להשתתף מספר עונות בליגה הבכירה במדינה, אך באותה תקופה המועדון מעולם לא זכה בתואר כלשהו. שם הקבוצה, "סלובודה", פירושו בבוסנית "חופש/חירות".
היסטוריה

הקבוצה, שהוקמה בשנת 1919, החלה את דרכה בליגות המקומיות בבוסניה, לפני שהמדינה אוחדה עם מספר מדינות נוספות באזור להקמת יוגוסלביה. הקבוצה העפילה לראשונה בתולדותיה לליגה הבכירה בעונת 1968/69, והפכה לקבוצת מרכז טבלה. הישג השיא של הקבוצה היה מיקום 3 בעונת 1976/77. בעונת 1977/78 שיחקה הקבוצה לראשונה בתולדותיה במפעל אירופאי, בגביע אופ"א, אז הפסידה כבר בסיבוב הראשון לקבוצת לאס פאלמס הספרדית. כמו כן, בשנת 1978 שיחקה הקבוצה פעמיים מול קבוצת מכבי נתניה הישראלית במסגרת גביע האינטרטוטו, בתקופה בה שוחקו רק משחקי בתים בין ארבע קבוצות. שני המשחקים בין נתניה לטוזלה נגמרו בתיקו 2-2.
בעונות שלאחר מכן המשיכה הקבוצה להיות במרכז הטבלה בעיקר, עד לשנת 1992, אז התרחש פירוק יוגוסלביה. בעקבות זאת, הוקמה לה בוסניה והרצגובינה, שבשטחה נמצאת העיר טוזלה, ולכן שולבה סלובודה בסבב הליגות של בוסניה והרצגובינה. כמו מועדונים רבים, שנחשבו למועדונים חזקים בתקופת יוגוסלביה אך נחלשו לאחר התפרקותה, כך גם לגבי סלובודה טוזלה, שלא זכתה מאז עצמאות בוסניה והרצגובינה באליפות או גביע אחד לאומיים, למעט סגנות מחזיקת הגביע של בוסניה והרצגובינה בעונת 1999/00. הקבוצה הגיעה פעמיים נוספות לגביע האינטרטוטו: בעונת 2003 גברה על קבוצת קיי. איי. מאיסלנד, אך הפסידה בסיבוב השני לקבוצת לירסה הבלגית. העונה הנוספת הייתה בעונת 2004, שבה גברה על קבוצת פובליקום צליה הסלובנית, אך הפסידה בסיבוב השני לקבוצת ספרטק טרנבה הסלובקית. ב-30 ביוני 2016 סיימה הקבוצה בתיקו 0-0 מול בית"ר ירושלים במוקדמות הליגה האירופית. שבוע לאחר מכן הפסידה בגומלין באצטדיון טדי 1-0 משער של עומר אצילי בפנדל.
כדורגלנים מפורסמים

בוסניה והרצגובינה מוחמד קונייץ'
בוסניה והרצגובינה וודין מוסיץ'
בוסניה והרצגובינה מחמדליה צ'וביץ'
בוסניה והרצגובינה מירדה משיץ'
בוסניה והרצגובינה ריזה משקוביץ'
בוסניה והרצגובינה זז'קו זבה
סטויאנוב (עיירה)

סטויאנוב (באוקראינית: Стоянів; בפולנית: Stojanów) היא עיירה במחוז לבוב שבמערב אוקראינה, בה התקיימה עד השואה קהילה יהודית.
תולדות היישוב

סטויאנוב נוסדה בראשית המאה ה-16, ובשנת 1547 הוענקו לה זכויות עיר והיתרים לקיום ירידים ושווקים. כתוצאה ממלחמות אמצע המאה ה-17 התדלדלה אוכלוסיית העיירה, ובראשית המאה ה-18 היו בה 40 בתים.
בשנת 1921, בהתאם להסכם ריגה, נכללה העיירה בתחום הרפובליקה הפולנית השנייה.
יהודי סטויאנוב

יהודים ישבו בעיירה מראשית המאה ה-17, ובמהלך המאה ה-19 עלה מספרם בה, והם נטלו חלק מרכזי בפיתוחה הכלכלי. בראשית המאה ה-20 נמנו בעיירה 726 יהודים, וצביונם היה חסידי, ובעיקר של חסידות בלז.
בין מלחמות העולם נמנו בעיירה 631 יהודים, שהיוו למעלה מחמישית מתושביה, והתקיימה בה פעילות ציונית. בשנות השלושים של המאה ה-20 אירעו מספר תקריות אנטישמיות בעיירה.
יהודי סטויאנוב > בשואה

עם כניסת הגרמנים לעיירה במהלך מבצע ברברוסה, בקיץ 1941, קיבלו אותם האוקראינים המקומיים בפרחים, ולאחר מכן, החלו בביצוע מעשי שוד של רכוש היהודים במקום. בהמשך, גייסה המשטרה האוקראינית את יהודי היישוב לעבודות כפייה משפילות, תוך רצח של מספר יהודים, והוטלו על יהודי העיירה גזירות שונות, ובהן חובת ענידת סרט זרוע, החרמת רכוש והגבלות תנועה. מעת לעת ערכו הגרמנים, לעיני הקהל האוקראיני, מעשי התעללות פומביים ביהודי העיירה, ובהם תלישת זקנים ופאות וחילול והרס בית הכנסת ובית המדרש שבעיירה.
יומיים לאחר ראש השנה תש"ג פשטו שוטרים גרמנים ואוקראינים על העיירה, וריכזו את יהודיה במגרש ריק, תוך ירי בחולים ובתשושים. מספר יהודים שניסו להימלט מהאקציה נתפסו בידי איכרי הסביבה, והוסגרו לגרמנים. ממקום הכינוס הוצעדו היהודים לתחנת הרכבת בראדז'ייחוב, ומשם שולחו בקרונות משא צפופים למחנה ההשמדה בלז'ץ. לאחר הגירוש, בזזו האוקראינים את דירות היהודים ביישוב. כ-50 יהודים שעוד הושארו בעיירה נרצחו מאוחר יותר.
סופיה, נסיכת ליכטנשטיין

סופיה, נסיכת ליכטנשטיין (בגרמנית: Sophie von Liechtenstein;‏ 11 ביולי 1837 – 25 בספטמבר 1899) הייתה בתו של אלויס השני, נסיך ליכטנשטיין ואשתו של קרל, נסיך לוונשטיין-ורטהיים-רוזנברג.
ביוגרפיה

סופיה נולדה ב-11 ביולי 1837 בווינה, לאלויס השני, נסיך ליכטנשטיין ולפרנציסקה קינסקי, רוזנת וצ'יניץ וטטאו, בתם של פרנץ דה פאולה קינסקי, רוזן וצ'יניץ וטטאו ותרזה, רוזנת ורבנה ופרוידנטל.
ב-4 במאי 1863 התחתנה סופיה עם קרל, נסיך לוונשטיין-ורטהיים-רוזנברג, ממנו נולדו לה שמונה ילדים. ב-25 בספטמבר 1899 מתה סופיה בזלצבורג, ולאחר מותה ויתר בעלה על זכויותיו והפך לנזיר דומיניקני.
משפחתה

ב-4 במאי 1863 התחתנה סופיה עם קרל, נסיך לוונשטיין-ורטהיים-רוזנברג, ממנו נולדו לה שמונה ילדים:
פרנציסקה, נסיכת לוונשטיין-ורטהיים-רוזנברג (1864–1930).
אדלהייד, נסיכת לוונשטיין-ורטהיים-רוזנברג (1865–1941), התחתנה עם הרוזן אדלברט יוזף פון שונבורן.
אגנס, נסיכת לוונשטיין-ורטהיים-רוזנברג (1866–1954).
יוזף, נסיך הכתר של לוונשטיין-ורטהיים-רוזנברג (1868–1870).
מריה תרזה, נסיכת לוונשטיין-ורטהיים-רוזנברג ( 1870–1935), התחתנה עם בן דודה מיגל, דוכס ברגנסה.
אלויס, נסיך לוונשטיין-ורטהיים-רוזנברג השביעי (1871–1952), התחתן עם יוזפינה קינסקי, רוזנת וצ'יניץ וטטאו.
אנה, נסיכת לוונשטיין-ורטהיים-רוזנברג (1873–1936), התחתנה עם פליקס, נסיך שוורצנברג.
יוהנס בפטיסט, נסיך לוונשטיין-ורטהיים-רוזנברג (1880–1956), התחתן עם הרוזנת אלכסנדרה פון ברנסטורף.
עננה (חברה)

| --- | --- |

 נתונים כלליים
 סוג:  חברת תקליטים
 מייסדים:  יניב דוידסון
 תקופת הפעילות:  1998–הווה (כ־27 שנים)
 
עננה היא חברה המייצגת אמנים בתחום המוזיקה, והיא מו"ל המוזיקה הגדול בישראל.
החברה הוקמה על ידי יניב דוידסון ב-1998. בין היתר יצגה החברה לאורך השנים את טיפקס, פישי הגדול, מירי מסיקה, מיקי גבריאלוב, שמעון בוסקילה, קובי אשרת, איה כורם, טונה, הדג נחש ומרסדס בנד.
ב-2009 מכרה תרצה אריאל, אלמנתו של מאיר אריאל לחברה 50% מזכויות היוצרים על יצירותיו תמורת כחצי מיליון שקל.
בשנת 2010 יצאה איה כורם למאבק משפטי נגד חברת התקליטים "עננה" במטרה להשתחרר מחוזה למשך 18 שנה עליו הייתה חתומה החל מ-2005. בשנת 2013 דחה בית המשפט המחוזי את תביעת כורם. בדיון הערעור שהתקיים באוקטובר 2014 הפנה בית המשפט העליון את הצדדים לגישור ולסיים את ההתקשרות עם חברת התקליטים תוך 90 יום ובינואר 2015 תם הליך הגישור בין הצדדים כך שכורם שוחררה ממחויבותה לחוזה מעתה והלאה. בעקבות מאבקה האישי יזמה כורם, בשיתוף חברי הכנסת דב חנין ועמרם מצנע, הצעת חוק שתגביל חוזים בתעשיית המוזיקה לפרק זמן של שבע שנים. החוק זכה לכינוי "חוק איה כורם".
ב-2010 צמצמה עננה את פעילותה וחלק מהאמנים שהיו חתומים לה השתחררו מהחוזה. באותה שנה תבעה החברה 150 מיליון שקל מחברות הסלולר סלקום, פרטנר ופלאפון תקשורת בשל הפרה לטענתה של זכויות יוצרים בשל שימוש החברות בשנים 2006–2009 ברינגטונים ובמוזיקה של אמנים המיוצגים על ידי החברה. בסוף 2017 הגיעו החברות להסכם פשרה שבו שילמו לחברה 15 מיליון שקל.
ב-2016 הפסיקה מירי מסיקה להיות מיוצגת על ידי עננה. בסוף אותה שנה תבעו מיקי גבריאלוב וקובי אשרת את החברה בטענה לייצוג כושל. באוקטובר 2018 הודיע גבריאלוב על כוונתו לסיים את הסכם הניהול עם החברה. מנגד תבעה עננה את גבריאלוב בטענה להפרת הסכם.
ב-2019, לאחר סכסוך עבודה, הפסיק טונה להיות מיוצג על ידי עננה. לאחר ששני אלבומיו הקודמים הופקו בחברה, אלבומו השלישי "ועכשיו לחלק האינטרגלקטי" הופק על ידי חברת התקליטים ועד הוייב. לאחר שהפסיק להיות מיוצג, הוא הוציא את שיר בשם "לאן שאפנה מבטי" שבו הוא מדבר על הסכסוך בהרחבה. במהלך אותו השיר הוא חושף ששיר אחר שלו בשם בסיבוב, נכתב בעצם על הדרך שבה יניב דוידסון ניצל אותו לכאורה.
הערות שוליים

1 2   אמיתי זיו, חברות הסלולר ישלמו 15 מיליון שקל לעננה בגין שימוש במוזיקה של החברה, באתר TheMarker‏, 5 בינואר 2018
1 2   סיון קלינגבייל, האיש הכי חזק במוזיקה הישראלית יעשה הכל כדי שלא תדעו מי הוא, באתר הארץ, 13 ביוני 2019
↑  נועה הרשקוביץ‏, נדחתה תביעתה של איה כורם נגד עננה, באתר וואלה, 16 באוקטובר 2013
↑  חיים הר־זהב, הצמיתה מהפלייליסט, באתר "המקום הכי חם בגיהנום", 2 באוקטובר 2014
↑  שגיא בן נון‏, פרסום ראשון: תם הסכסוך בין איה כורם ליניב דוידסון; כורם בתגובה ראשונה: "קשה לי לעכל שאני ממש חופשיה", באתר וואלה, 4 בינואר 2015
↑  נועה הרשקוביץ‏, "אמרגן תופס אמן צעיר ומחתים אותו לעשור. מה אכפת לאמרגן?", באתר וואלה, 29 במאי 2014
↑  שגיא בן נון‏, החוק להגנה על זכויות מוזיקאים עבר בקריאה ראשונה, באתר וואלה, 9 בדצמבר 2014
↑  יהונתן ליס, אושר "חוק איה כורם" למניעת חוזים משעבדים למוזיקאים, באתר הארץ, 13 בפברואר 2017
↑  טל פרי, ‏5 הטרנדים החמים במוזיקה הישראלית בשנה החולפת, באתר גלובס, 3 באוגוסט 2010
↑  מאת רז שכניק, גבריאלוב ואשרת נגד המנהל האישי שלהם, באתר ynet, 25 בינואר 2017
↑  ליטל דוברוביצקי, בלעדי לכלכליסט חברת האמרגנות "עננה" תובעת חצי מיליון שקל מהזמר מיקי גבריאלוב, באתר כלכליסט, 19 בפברואר 2019
↑  מתן שרון, ‏טונה יוצא למלחמה, באתר ‏מאקו‏, 16 באוגוסט 2019
| --- | --- |
בקרת זהויות :  MusicBrainz: 29afe37d-1ce4-469f-b171-99f126dc87e5
עמק נאפה

| --- | --- |

 מידע כללי
 סוג:  אזורי היין של ארצות הברית 
 נתונים ומידות
 שטח:  43,000 אקר 
 מיקום
 מיקום:  מחוז נאפה 
 קואורדינטות:  38°23′12″N 122°21′00″W﻿ / ﻿38.3867°N 122.35°W﻿ / 38.3867; -122.35
 
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה עמק נאפה(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה עמק נאפה(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטעמק נאפה(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטעמק נאפה
 
עמק נאפה (באנגלית: Napa Valley) הוא אזור גידול יין בארצות הברית הממוקם במחוז נאפה שבמדינת קליפורניה.
אזור עמק נאפה נחשב לאחד מאזורי גידול הענבים הטובים ביותר לייצור יין בארצות הברית. השילוב של האקלים הים תיכוני, הגאוגרפיה והגאולוגיה של העמק תורמים רבות לענבים הגדלים באזור זה ולכך שיש להם איכות טובה.
ג'ון פאצ'ט (אנ') הקים את הכרם המסחרי הראשון באזור עמק נאפה בשנת 1858. בסביבות 4.7 מיליון אנשים מבקרים באזור עמק נאפה מדי שנה, מה שהופך אותו ליעד התיירות השני הפופולרי ביותר במדינת קליפורניה אחרי דיסנילנד.
גלריית תמונות

העיר נאפה
כרם בעמק נאפה
חביות יין בעמק נאפה
מערכת תואם

תואם (ראשי תיבות: תרגול ואבחון באמצעות מחשב) היא מערכת טכנולוגית חינוכית פורצת דרך, שפותחה והוטמעה במערכת החינוך בישראל על ידי המרכז לטכנולוגיה חינוכית (מט"ח) החל משנת 1976, כשש שנים לאחר החלטת ממשלת ישראל להקים את מט"ח.
היסטוריה מערכת תואם

בשנת 1975, כארבע שנים לאחר הקמת המרכז לטכנולוגיה חינוכית, פנה יונה פלס (מנכ"ל מטח הראשון) לפרופ' פטריק סאפיס מאוניברסיטת סטנפורד בארצות הברית.
לאחר מכן הגיע פלס לביקור בקמפוס אוניברסיטת סטנפורד שם נפגש עם מפתחים שעבדו על פיתוח של מערכות למידה שונות באמצעות מחשב. בביקורו בארצות הברית נחשף פלס ליתרונות שבפיתוח ובהטמעת ידע חינוכי בקרב תלמידים באמצעות מחשב, בדגש על היכולת להנגשה של אפשרויות תרגול וצבירת ידע לתלמידים בפריפריה הגאוגרפית והחברתית ולספק מקור ידע נוסף במקרים בהם רמתם של המורים המקצועיים אינה מספקת.
בשנת 1976 החליטו במרכז לטכנולוגיה חינוכית לייבא את הרעיון של מערכת למידה באמצעות מחשבים לישראל ולפתח על בסיס זה מערכת מקומית שנקראה בשם מערכת תואם (תרגול ואבחון באמצעות מחשב).
בראש הצוות המקצועי שעסק באפיון ופיתוח המערכת הראשונה עמדו לואיס אוסין ופלס (שכיהן אז כמנכ"ל מטח).